129. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ  Αριθ. Τ. 962/61 της 8/11 Απρ. 1985 (ΦΕΚ Β΄ 197) Απόδοση στους ΟΓΑ, ΤΕΒΕ, ΤΑΕ της ενσωματωμένης στα τέλη χαρτοσήμου εισφοράς και στον ΟΓΑ της ενσωματωμένης στον ειδικό φόρο κατανάλωσης εισφοράς επί της Βύνης. Έχοντας υπόψη τις διατάξεις: α)Των άρθρ. 2,3 και 13 του Νόμ. 1477/1984 (ΦΕΚ Α΄- 144). β)Του άρθρου μόνου του Β.Δ. 783/1964 (ΦΕΚ Α257). γ)Του άρθρ. 2 του Ν.Δ. 321/1969 (ΦΕΚ Α΄ 205) δ)Του Κώδικα κατάταξης εσόδων και εξόδων του Κρατικού Προϋπολογισμού έτους 1984 (αριθ. εγκυκλίου 1/27.1.1984). ε)Την Υ. 79/21.6.1984 απόφαση του Πρωθυπουργού και του Υπουργού Οικονομικών (ΦΕΚ Β-413), αποφασίζουμε: 1.Από 2 Ιουλ. 1984 αποδίδεται στους ΟΓΑ, ΤΕΒΕ, ΤΑΕ, κατά την αναλογία που ορίζεται στο άρθρο μόνο του Β.Δ. 783/1964 (τόμ., 39Γ, σελ. 1054), το 1/6 από τα τέλη χαρτοσήμου των ΚΑΕ 1426, 1427 και 1433, που επιβάλλονται σύμφωνα με τις διατάξεις των άρθρ. 15β, 15γ και 15δ του Π.Δ. της 28.7.1931 (ΦΕΚ Α-239), όπως ισχύει και αφορούν τιμολόγια κλπ. που εκδίδονται ή εισαγωγές που πραγματοποιούνται από 2.7.1984 και μετά. 2.Επίσης από 2.7.1984 αποδίδεται στον ΟΓΑ ποσοστό 13,6364% επί του συνόλου του εισπραττόμενου ειδικού φόρου κατανάλωσης του ΚΑΕ 1335, που επιβάλλεται, σύμφωνα με τις διατάξεις του Νόμ. 2963/1922, όπως ισχύει, επί της εγχώριας ή εισαγόμενης Βύνης και στη βύνη που αναλογεί στον εισαγόμενο ζύθο. 3.Ειδικότερα για το έτος 1984 το συνολικό ποσό της εισφοράς από τέλη χαρτοσήμου υπέρ των ανωτέρω οργανισμών ορίζεται στο 1/6 του συνολικού ποσού από τέλη χαρτοσήμου και πρόσθετου ποσοστού που έχει εισπραχθεί. Σύμφωνα με την Τ. 1200/79/10-17 Μαΐου 1985 (ΦΕΚ Β΄ 301) απόφ. Υπ. Οικονομικών το άνω 1/6 που δεν μπορεί να υπερβαίνει στο συνολικό ποσό από τέλη κλπ. ισχύει και για τα επόμενα χρόνια του 1984. 